kardosdrur/scandi-wiki huggingface dataset:
Seán O'Casey

Sean O’Casey (30. marts 1880 i Dublin, Irland – 18. september 1964 i Torquay, England) var en irsk frihedskæmper, socialist og dramatiker. Gennem sin kritiske fremstilling i sine værker af de irske frihedskampe regnes han for at være en af det 20. århundredes største dramatikere.

O’Casey voksede op i en protestantisk arbejderfamilie i et slumkvarter i Dublin. Han begyndte sit politiske arbejde i den republikanske og revolutionære organisation Irish Republican Brotherhood (IRB). Han tilsluttede sig fagforeningen Irish Transport and General Workers' Union og blev i marts 1914 generalsekretær for arbejderforeningen Irish Citizen Army, som han igen forlod i juli 1914. O'Casey kritiserede Påskeopstanden 1916 i Dublin. (Sine iagttagelser af hændelserne blev i 1926 til dramaet The Plough and the Stars.

Derefter begyndte han med stor succes at skrive socialkritiske- og samfundskritiske teaterstykker. Fra 1923 til 1927 blev de opført på Irlands nationalteater Abbey Theatre. Men da hans antikrigs-drama The Silver Tassie blev afvist, udvandrede han til England.

Der skrev han andre teaterstykker, der med undtagelse af Within the Gates aldrig blev så kendte som hans første teaterstykker.

Værker 
 The Harvest Festival (ikke opført 1918)
 The Story of the Irish Citizen Army" (1919, under pseudonymet 'P. O. Cathasaigh')
 The Shadow of a Gunman (1923)
 Kathleen Listens in (1923)
 Juno and the Paycock (1924)
 Nannie's Night out (1924)
 The Plough and the Stars (1926)
 The Silver Tassie (1927)
 Within the Gates (1934)
 The End of the Beginning (1937)
 A Pound on Demand (~1930er)
 The Star Turns Red (1940)
 Red Roses for Me (1942)
 Purple Dust (1940/ 1945)
 Oak Leaves and Lavender Cock A Doodle Dandy (1949)
 Hall of Healing (1951)
 Bedtime Story (1951)
 The Bishop's Bonfire (1955)
 Behind The Green Curtains (1961)

 6-binds selvbiografi
 I Knock at the Door Pictures in the Hallway Drums Under the Window Inishfallen Fare Thee Well Rose and Crown Sunset and Evening Star Film 
 1930: Juno and the Paycock – Regie: Alfred Hitchcock
 1936: The Plough and the Stars 1963: Uspořená libra (A Pound on Demand) – Regie: Vladimír Svitáček, Ján Roháč (tjekkisk fjernsynsfilm)
 1964: Cassidy, Young Cassidy – Med: Rod Taylor; Regie: John Ford – efter O'Caseys selvbiografi
 1968: Penzion pro svobodne pany'' – efter teaterstykket „Bedtime Story“
 1995: Shadow of a Gunman – Med: Kenneth Branagh

Eksterne henvisninger 
 
 The Sean O'Casey Website 
 Den Store Danske

Dramatikere fra Irland
Bucks Fizz

Bucks Fizz var en britisk popgruppe stiftet i 1981 for at deltage i Eurovision Song Contest samme år. Den vandt konkurrencen med sangen "Making Your Mind Up" og fik en stor popkarriere. Gruppen bestod af Bobby G, Cheryl Baker, Mike Nolan og Jay Aston.

Den 11. marts 1981 slog den relativt ukendte gruppe Bucks Fizz syv andre i "A Song for Europe", den britiske nationale finale i Eurovision Song Contest. De fulgte dermed 'traditionen' med grupper med to mænd og to kvinder, som blev etableret, efter at ABBA vandt konkurrencen i 1974. Gruppen blev sammensat af producent/og sangskriverparret Nichola Martin og Andy Hill specielt til denne anledning. Baker havde været medlem af gruppen Co-Co, som fik en 11. plads i Eurovision Song Contest 1978 for Storbritannien med bidraget "The Bad Old Days". 

Bucks Fizz repræsenterede Storbritannien i den internationale finale i Dublin i Irland. De fremførte "Making Your Mind Up", som bliver husket specielt for dansenummeret, hvor skørterne på de to kvinder i gruppen blev revet af. De vandt konkurrencen, men margenen til andenpladsen var på bare fire point. "Making Your Mind Up" blev et nummer ét-hit i ni forskellige lande, og gruppen oplevede en hektisk periode med promovering for albummet med gruppenavnet, og deres næste to album Are You Ready? (1982) og Hand Cut (1983) solgte til guld. Mod slutningen af 1983 havde gruppen mistet fodfæstet som Storbritanniens mest sælgende gruppe, da singlerne "London Town" og "Rules of the Game" placerede sig som hhv. nummer 34 og 57 på den engelske salgsliste. Gruppen bestemte sig for at tage en pause tidligt i 1984 af frygt for, at overeksponering var grunden til salgsnedgangen. 

Nu havde gruppen fået store interne problemer, og det blev efterhånden kendt, at det yngste medlem, Jay Aston, havde haft en affære med gruppens sangskriver, Andy Hill. Aston sluttede i gruppen efter en turbulent periode, hvor gruppen havde været involveret i en busulykke, hvor Mike Nolan var kommet mest til skade med blødninger i hjernen. Aston solgte sin historie til pressen under titlen "The hateful, bitchy world of Bucks Fizz", mens gruppens medlemmer lagde skylden på Aston. Aston blev sagsøgt af pladeselskabet og stod igen med store økonomiske problemer og uden pladekontrakt. Aston blev erstattet med 21-årige Shelley Preston, og gruppen fortsatte i 1980'erne uden de store hits. Aston, Baker og Nolan turnerer nu som "The Original Bucks Fizz", da Bobby G og hans kone ejer navnet "Bucks Fizz" som de turnerer under.

Eksterne henvisninger 
Officiel side

Popgrupper fra Storbritannien
Vindere af Eurovision Song Contest
Storbritanniens Eurovision Song Contest-deltagere
Deltagere ved Eurovision Song Contest 1981
Latvijas dzelzceļš

Latvijas dzelzceļš (Letlands jernvej), forkortet LDz, er det statsejede jernbaneselskab i Letland. Selskabet er organiseret som et aktieselskab der er helejet af den lettiske stat, og havde i 2009 7.112 ansatte i gennemsnit. Selskabet Latvijas dzelzceļš er eneste ejer af fire datterselskaber: LDz Cargo (person- og godstransport – cirka 3.000 ansatte), LDz infrastruktūra (infrastruktur – 467 ansatte), LDz ritošā sastāva serviss (vedligehold af rullende materiel – 1.470 ansatte) og LDz apsardze (sikkerhed – 399 ansatte). Omsætningen i Latvijas dzelzceļš beløb sig i 2009 til 284,826 millioner lats, og virksomheden kom ud med et resultat på 5,850 millioner lats efter skat.

Kildehenvisninger

Eksterne henvisninger 
 Officiel hjemmeside 

Jernbaneselskaber i Letland
Statsejede virksomheder fra Letland
Gamle Venner

Gamle venner er et album med den danske popgruppe Tony's, der  blev udsendt i anledning af gruppens 50 årsjubilæum i 2010. Albummet er produceret af Svend Christiansen i STC Music Recording Studio. Piano, Guitar, Bas og Trommer til alle 18 sange kom i kassen på 2 dage, 2 dage til Dub, 1 dag til Horn, 1 dag til Strygere, 3 dage til Sang og Kor og endelig 3 dages Mix.
Der blev hovedsageligt brugt gamle Neumann rør mikrofoner type U47, U48, M49, KM56 samt Telefunken Elam 251 og ikke mindst studiets gamle RCA Båndmikrofoner.

Numre 

 "Gamle venner"
 "Det liv du lever nu"
 "Kolonihaverock" 
 "Kys og kærlig hilsen"
 "Kristina fra Vilhelmina"
 "Byens smukkeste pige"
 "Sommer i Danmark"
 "Si' ikke nej"
 "Anita"
 "Vagabondvisen"
 "Det kommer til at ta' lidt tid"
 "Højt i det blå"
 "Min guitar"
 "Jeg ringer på fredag"
 "Kære lille Anna"
 "En spillemand på livets vej"
 "Vi ta'r den fra toppen"
 "Bridge over Troubled Water"

Popalbum fra Danmark
Album fra 2010
Alénya

Alénya (på Catalansk: Alenyà) er en by og kommune i departementet Pyrénées-Orientales i Sydfrankrig.

Geografi 
Alénya ligger på Roussillon-sletten 5 km nord for Elne og 16 km syd for Perpignan centrum. Andre nabobyer er mod vest Corneilla-del-Vercol (4 km) og Théza (3 km), mod nordvest Saleilles(4 km ), mod nord Saint-Nazaire og mod sydøst Saint-Cyprien (3 km).

Historie 
Byen nævnes første gang i 904 på en liste over biskoppen af Elnes besiddelser under navnet Alignanum. Andre tidlige former var Alanianum og Alanius. Navnet er afledt af enten Alanius eller Hellenius. Alanius er afledt af ala, det catalanske ord for vinge, og en sådan er da også afbíldet på byens våbenskjold.

Alénya var længe kun en lille ubetydelig landsby. Kirken blev først bygget i 1214, hvilket var langt senere end i de omkringliggende byer.

I det 14. århundrede tilhørte byen vicegreven af Canet, men havde sin egen seigneur (herremand), som kom fra familierne Alenyà, Despuig, Desvivers, Sagarriga og Caramany.

I 1593 blev den nuværende kirke bygget som erstatning for den gamle.

Demografi

Udvikling i folketal

Kilder

Eksterne henvisninger 

Byer i Pyrénées-Orientales
Nye verdens sumpskildpadder

Nye verdens sumpskildpadder (Emydidae) er en familie af skildpadder. Familien består af 50 arter fordelt på ti slægter, der bortset fra to arter alle lever naturligt på den Vestlige Halvkugle.

Klassifikation 
Nye verdens sumpskildpadder-familien har to underfamilier og ti slægter, der opstilles således:
 Familie: Emydidae, Nye verdens sumpskildpadder
 Underfamilie: Emydinae
Slægt Clemmys
Slægt Emys (Europæisk sumpskildpadde...)
Slægt Glyptemys
Slægt Terrapene
 Underfamilie: Deirochilyinae, Læderskildpadder
Slægt Chrysemys
Slægt Deirochelys
Slægt Graptemys
Slægt Malaclemys
Slægt Pseudemys
Slægt Trachemys

Skildpadder
Ortaffa

Ortaffa (på Catalansk: Ortafà eller Hortafà) er en by og kommune i departementet Pyrénées-Orientales i Sydfrankrig.

Geografi 
Ortaffa ligger på Roussillon-sletten 6 km sydvest for Elne og 19 km syd for Perpignan centrum.

Demografi

Udvikling i folketal

Kilder

Eksterne henvisninger 

 Les Pyrénées Catalanes

Byer i Pyrénées-Orientales
L.A. Noire

L.A. Noire er et computerspil, der foregår i 1947 i Los Angeles. Hovedpersonen Cole Phelps, en 2. verdenskrigs veteran, er politimand i byen. Han opklarer forbrydelser og arbejder sig langsomt op igennem systemet.

Kilder

Eksterne henvisninger 
 

Computerspil fra 2011
Xbox 360-spil
PlayStation 3-spil
Windows-spil
Rockstar Games
Trainguard MT CBTC

Trainguard MT CBTC er et communication-based train control (CBTC) fra Siemens, som tillader fuld automatisk drift af metro- og bybanetog. Systemet har mulighed for flydende blok og derved tillader med kort afstand og tid imellem hver tog.

Systemet er udviklet af Siemens Transportation Systems (indtil 2001 Matra Transport international) og blev første gang sat i førerløs drift på Metro linje D i Lyon i 1992 og for anden gang i 1998 på linje 14 i Paris Metro.

Andre metrosystemer som bruger systemet 
 BMT Canarsie Linien i New York City Subway
 Barcelona Metro line 9
 Line 4 i São Paulo Metro

Noter

Eksterne links 
 Hjemmeside for produktet – www.swe.siemens.com

Jernbanesikkerhed
Siemens Rail Systems
Blood, Sweat & Tears

Blood, Sweat & Tears er en rockgruppe fra USA, influeret af jazz og soul, dannet 1967 i New York.

Al Kooper, tidligere medlem i The Blues Project, var gruppens oprindelige leder, sanger og komponist. Han forlod dog gruppen efter det første album efter en diskussion om den musikalske stil, og erstattedes af sangeren David Clayton Thomas. Mange medlemmer er kommet og gået i gruppen, men den virtuost arrangerede blæsersektion har hele tiden været deres kendetegn. Gruppens første besætning bestod udover Al Kooper af Jim Fielder, Fred Lipsius, Randy Brecker, Jerry Weiss, Dick Halligan, Steve Katz og Bobby Colomby. Debutalbummet Child Is Father to the Man (1968) blev rost af kritikerne, men gav et moderat salg, mens deres andet album Blood, Sweat & Tears (1969) blev deres største salgssucces, og modtog en Grammy Award for Album of the Year. 
På albummet indgik singlerne "Spinning Wheel", "You've Made Me So Very Happy" og "And When I Die". Gruppens blanding af rock, jazz og soul var noget helt nyt dengang, og havde stor succes. Mellem 1972 og 1975 var den svenske guitarrist Georg (Jojje) Wadenius medlem af gruppen.

Blood, Sweat & Tears mest kreative og nyskabende periode dækkes først og fremmest af de tre første album. Efter albummet Blood, Sweat & Tears 3 (1970) med hit'et "Hi-De-Ho" solgte gruppens album mindre, da publikum rettede blikket mod grupper som Chicago og Weather Report. Gruppen opløstes 1978, men er gendannet flere gange sidenhen.

Gruppens navn stammer fra et citat af Winston Churchill.

Diskografi i udvalg 
 Child Is Father to the Man (1968)
 Blood, Sweat & Tears (1969)
 Blood, Sweat & Tears 3 (1970)
 Blood, Sweat & Tears 4 (1971)
 New Blood (1972)
 No Sweat (1973)
 Mirror Image (1974)
 New City (1975)
 More than Ever (1976)
 In Concert (1976) live
 Brand New Day (1977)
 Nuclear Blues (1980)
 The Challenge (1984)

Rockgrupper fra USA
Musikgrupper fra 1967
Sumpskildpadder

Sumpskildpadder er flere forskellige familier:
Nye verdens sumpskildpadder
Gamle verdens sumpskildpadder

Skildpadder
Gamle verdens sumpskildpadder

Gamle verdens sumpskildpadder (Geoemydidae tidligere kendt som Bataguridae) er en familie af skildpadder. Gamle verdens sumpskildpadder omfatter omkring 70 arter, der lever naturligt i eurasiens søer og floder – og visse neotropiske skildpadder.

Klassifikation 

 Familie: Geoemydidae, Gamle verdens sumpskildpadder
 Underfamilie Batagurinae
 Slægt Batagur
 Slægt Geoclemys
 Slægt Hardella
 Slægt Morenia
 Slægt Pangshura
 Underfamilie Geoemydinae
 Slægt Chinemys
 Slægt Cuora
 Slægt Cyclemys
 Slægt Geoemyda
 Slægt Leucocephalon
 Slægt Malayemys
 Slægt Heosemys
 Slægt Hieremys
 Slægt Mauremys
 Slægt Melanochelys
 Slægt Notochelys
 Slægt Ocadia
 Slægt Orlitia
 Slægt Pyxidea
 Slægt Rhinoclemmys
 Slægt Sacalia
 Slægt Siebenrockiella
 Slægt Vijayachelys

Skildpadder
Vaskebræt

Et vaskebræt er et riflet/bølget plade af metal, træ eller glas i en træramme, med hvilket man vasker tøj. Dette gøres ved at gnide tøjet ved hjælp af en børste frem og tilbage på vaskebrættet, som holdes i en balje med vand.

Vaskebrættet anvendes også som musikinstrument indenfor slagtøjs-familien, hvor det enten slås an med børster eller med fingerbølslignende metalstykker på fingerspidserne. I denne musikalske funktion anvendes vaskebrættet først og fremmest indenfor jazz, blues samt skiffle-musikken, der har sit navn efter det engelske navn skiffleboard.

Ordet vaskebræt anvendes også af og til om andre ujævne overflader, blandt andet i forbindelse med omtale af veldefinerede mavemuskler.

Se også 
 Vaskefad

Rengøringsartikler
Musikinstrumenter
Raekwon

Corey Woods (født 12. januar 1970) bedre kendt som Raekwon er en amerikansk rapper fra gruppen Wu-Tang Clan. Han udgav sin første soloplade i 1995 (Only Built 4 Cuban Linx...). I 2009 udkom efterfølgeren til hans første soloalbum (Only Built 4 Cuban Linx Pt. 2...). Raekwon benytter sig af Mafio-rapstilen begge album igennem. Ud af de 40 sange fra albummene gæsterapper Ghostface Killah på 18 af dem og har en stor del med albummenes historie og gennemførsel at gøre. Ifølge Steve Huey fra allmusic bestod albummene af en fortælling om en mand, der skal stige i rang i den kriminelle industri ved hjælp af kriminelle aktiviteter og kokainsmugling.

Eksterne henvisninger 

 
 
 

Rappere fra USA
Strandpromenaden i Kristiansand

Strandpromenaden (9-31, 8-32) er en gade i Kvadraturen i Kristiansand (Vest-Agder fylke, Norge). Gaden løber langs Østerhavnen, parallelt med Østre Strandgate fra Vestre Strandgate via Retrancementet, langs Christianholm bådhavn til Kronprinsens gate. 12 ejendomme er matrikuleret til gaden. Gaden er i det meste af sit løb spærret for gennemkørsel med motorkøretøjer, men trafikeres dog i turistsæsonen i forbindelse med sightseeing.

Langs hele Strandpromenaden ligger flere af Kristiansands skønneste parker på rad og række.

Gravaneparken 
Gravaneparken befinder sig langs vandkanten, ved Hartmanns brygge og Vestre Strandgate, vis-a-vis Fiskebrygga.

Otterdalsparken 
Otterdalsparken med fontæneanlægget af kunstneren Kjell Nupen, det næststørste fontæneanlæg i Norge efter Vigelandsanlegget.

Tresse 
Retranchementet eller «Tresse» som er det lokale navn. Dette er en park og en åben plads foran Christiansholm fæstning. Tresse er byens tusenårssted og benytts som byens festplads, arrangementer, koncerter og strandvolleyballturnering. Legeplads og udendørs is- og boldbane. Statue af Camilla Collett og flypioneren Bernt Balchen.

Parken fortsætter ved småbådshavnen Christiansholm båthavn (kaldes også Langfeldts allmenning).

Bystranda 
Bystranda er en offentlig badestrand, ikke langt syd for Strandpromenaden.

Galleri:Strandpromenaden

Referencer 

Kristiansand
Veje i Norge
Only Built 4 Cuban Linx...

Only Built 4 Cuban Linx... er et hip-hopalbum fra 1995 udgivet af Wu-Tang Clan-rapperen Raekwon. Udover Raekwon bidrager Method Man, Ghostface Killah, RZA, GZA, Nas, Cappadonna, Blue Raspberry, U-God, Inspectah Deck, Masta Killa samt Popa Wu på albummet. 

Only Built 4 Cuban Linx... debuterede på 4. pladsen på Billboard 200 og solgte 130.000 i sin første uge og har siden solgt 1,1 mio. eksemplarer i USA alene. 

Flere musik-kritikere har nævnt Only Built 4 Cuban Linx... som et af de bedste hip/hop albums nogen sinde. Albummets fokus ligger på en italiensk inspireret mafia stil med organiseret kriminalitet, som en stor del af albummets indbyggede historie. Det nævnes ofte som katalysatoren på mafia-rapgenren. Albummet har haft indflydelse på en stor del af de næste års udgivede album såsom Doe or Die af AZ, Reasonable Doubt af Jay-Z, It Was Written af Nas, Life After Death af The Notorious B.I.G.

Hiphopalbum ⋅
Album fra 1995
Adem

Adem er et drengenavn der især bruges i Tyrkiet og den muslimske del af verden. Navnet kan henføre til flere artikler:

 Adem Demaçi (1936-), Kosovo-albansk menneskerettighedsforkæmper og politiker.
 Adem Jashari (1955–1998), tidligere øverstbefalende i Kosovos befrielseshær UÇK.
 Adem Ljajić (1991-), serbisk fodboldspiller.

Drengenavne
Børnenes Kontor

Børnenes Kontor er en hjælpeorganisation, der uddeler beklædnings- og fødevarehjælp til værdigt trængende skolebørn.

Hjælpen gives i samarbejde med skolerne som naturalier til børn fra 0. til 10. klasse. Der findes Børnenes Kontor i Aarhus, Esbjerg, Horsens, Odense, Randers, Roskilde, København og Ålborg. Landsforeningen Børnenes Kontor er den fælles paraplyorganisation, som har adresse hos københavnsafdelingen.

Børnenes Kontor blev grundlagt i København i slutningen af 1890'erne af A.C. Meyer, der var journalist på »Social-Demokraten«, og han var formand indtil sin død i 1938. Børnenes Kontor eksisterer stadig og drives primært ved frivillig, ulønnet arbejdskraft.

Eksterne henvisninger
Børnenes Kontor med uddybning omkring historie og formål.

Ngo'er
Etableret i 1898
Ola Rapace

Sonny Ola Rapace Norell, (født Pär Ola Norell 3. december 1971 i Tyresö, Stockholms län) er en svensk skuespiller; han har bl.a. medvirket i den danske tv-serie Anna Pihl, den svenske tv-serie Wallander samt anden sæson af den danske krimiserie Gidseltagningen.

Filmografi

Film 
Gidseltagningen II (2019)
Steppeulven (2015)
Skyfall (2012)
Lang historie kort (2015)
Anna Pihl II, III (2006)

Eksterne henvisninger 
 

Skuespillere fra Sverige
Georg Ernst Stahl

Georg Ernst Stahl (født 22. oktober 1660, død 24. maj 1734 i Berlin) var en tysk kemiker og læge.

Stahl belv født i Ansbach, og han studerede medicin i Jena, hvor han 1683 tog doktorgraden; 1687 blev han livlæge hos hertug Johann Ernst af Sachsen Weimar, 1694 blev han professor i medicin og kemi ved universitetet i Halle, hvor han blev lærer for mange udmærkede mænd, der studerede naturvidenskaberne og gennem hans undervisning fik interesse for kemien, til hvis udvikling de senere bidrog. 

Efter 22 års virksomhed i Halle blev han 1716 kaldet til kongelig livlæge i Berlin; også i denne stilling udgav han flere kemiske skrifter. Det var Stahl der fremsatte flogistonteorien, men han var beskeden nok til at tillægge Johann Joachim Becher hovedfortjenesten og kun at fremstille sig selv som teoriens fortolker.

Stahl var en dygtig iagttager; han har beriget kemien med flere praktiske opdagelser. Affinitetslæren skylder ham en del gode angivelser, f.eks. den rækkefølge, efter hvilken metallerne forener sig med syrerne, om den orden, i hvilken metallerne uddriver hinanden af deres svovlforbindelser, om syrernes affinitet til baserne osv. Han havde nøjagtigere kendskab til mange syrer end nogen før hans tid, og han var den første, der kendte naturen af de dampe, som dannes ved forbrænding af svovl, idet han viste, at der herved dannes en svag syre; denne angav han rigtigt at være "flogistiseret svovlsyre". 

Også på metalsaltenes område skylder kemien ham flere interessante iagttagelser; han angav, at kogsalt indeholdt et særligt alkali, hvis forbindelse med salpetersyre
adskilte sig fra almindelig salpeter ved sin særlige krystalform. Det fortjener også at nævnes, at Stahl kendte jernsyre ("Opløsningen af jern i alkali"). 

Stahl har udgivet mange medicinske og kemiske værker; af disse kan nævnes: Zymotechnia fundamentalis, seu fermentationes theoria generalis (1697); Observationes chymico physico medicæ, et kemisk månedsskrift, begyndt samme år. 1702 udgav han Bechers Physica subterranea, til hvilken han føjede et tillæg: Specimen Becherianum; endvidere Experimenta, observationes, animadversiones, CCC numero chymicæ et physicæ (1731); Theoria medica vera (1707, udkom på tysk 1831—32).

Kemikere fra Tyskland
Læger fra Tyskland
Personer i oplysningstiden
Faglitterære forfattere fra Tyskland
Tyskere i 1600-tallet
Tyskere i 1700-tallet
Personer fra Bayern
Personer fra Ansbach
Livlæge

Livlæge er titlen på den eller de læger, der er ansatte hos kongen og andre fyrstelige personer.

Man kender for Danmarks vedkommende livlægen lige fra midten af det 15. århundrede. Selv da det var bestemt, at kun doktores fra Københavns Universitet måtte praktisere i Danmark, gjordes der en undtagelse med livlægen, der ofte var indkaldte fra udlandet.

På grund af sin stilling som monarkens fortrolige kom livlægen ofte til at spille en rolle også i politisk henseende, og det mest fremtrædende eksempel herpå i den danske historie er Struensee.

I ældre tid kaldtes livlægen ofte med et græsk ord arkiater. Foruden livlægen findes ofte livkirurger. Livlægen lønnedes i gamle dage dels med pengeløn, dels med kanonikater, nutildags af den kongelige civilliste.

Titler
Medicinhistorie
Kongens Livkorps

Kongens Livkorps var betegnelsen for et militært korps, der eksisterede i perioden 1801-1864.

Efter opfordring af kronprinsen oprettedes marts 1801 et frivilligt korps, udelukkende bestående af studenter, under navnet Kronprinsens Livkorps; blandt medlemmerne var Adam Oehlenschläger, Knud Lyne Rahbek, Lauritz Schebye Vedel Simonsen m.fl.

Det deltog med hæder i forsvaret af København 1807 med en styrke af cirka 900 mand. I 1808, med kronprinsens kroning, fik det navnet Kongens Livkorps. Det ophørte at være frivilligt korps, da det 1812 bestemtes, at alle ved Københavns Universitet immatrikulerede akademiske borgere var pligtige til at indtræde i korpset, hvis bestemmelse var at yde bidrag til Københavns forsvar.

Ved den almindelige værnepligts indførelse i Danmark i 1849 ophørte korpsets øvelser. Det bestod dog af navn indtil 1864.

Litteratur 
 Jørgen Hatting, For kongen og staden : studenterkorpset 1801-1864, Hernov, 1988. .

Nedlagte militære enheder fra Danmark
Københavns Universitet
Etableret i 1801
Ophørt i 1864
Englandskrigene
Betaling

Betaling bruges undertiden, navnlig i juridisk sprogbrug, som betegnelse for erlæggelse af en skyldig præstation af hvilken som helst art. I almindelighed forstås dog ved betaling opfyldelse af en forpligtelse til at erlægge penge, eller hvad dermed kan sættes i stedet. Hovedreglen er, at betaling skal erlægges til den oprindelige kreditor, så længe debitor ikke har modtaget underretning om, at fordringen er overdraget til tredjemand. Herfra gøres dog i dansk ret den meget betydelige undtagelse, at, hvor talen er om gældsbreve og lignende negotiable papirer, frigøres debitor ved – ligesom han på den anden side også er pligtig til – at betale til den, der møder med papiret med en i formen behørig adkomst, om hvis ægthed debitor ikke har nogen rimelig grund til at tvivle. Mere eller mindre vidtgående regler af lignende art findes i fremmed ret.

I engros-handelen og i det hele i den større forretningsverden vil i øvrigt i nutiden kun en meget ringe del af, hvad der skyldes, blive
afgjort ved egentlig pengebetaling, hvorimod uhyre summer daglig dækkes, navnlig på grundlag af de juridiske begreber: modregning mellem to skyldforhold; samt fuldmagt; og endvidere transport af en fordring. Dette kan ske under medvirkning af banker og clearing-houses ved hjælp af veksler, checks, girobetaling, skontration etc. – ved indirekte betaling forstås betaling gennem en tredjemand, f.eks. ved hjælp af elektronisk betalingsformidling.

Ekstern henvisning 
lov om betalinger på retsinformation.dk

Kilder

Referencer 

Betalingsmidler
Handel
Penge
Juridiske begreber